Patience Pomary

Patience Pomary (an Haife ta a ranar 14 ga watan Yuli 1940) 'yar siyasar ƙasar Ghana ce kuma ƴar kasuwa. Ta kasance ‘yar majalisa mai wakiltar mazaɓar Hohoe ta Arewa a yankin Volta na Ghana kuma mace ɗaya tilo a majalisar wakilai daga yankin Volta.   

 Rayuwar farko da ilimi 
An haifi Patience Pomary a ranar 14 ga watan Yuli, 1940. Ta halarci Seddoh Business Commercial College inda ta sami Diploma a Turanci, Shorthand da kuma Typing. 

 Sana'a 
A cikin shekarar 1970s, Pomary ta koma Hohoe a matsayin ma'aikacinyar Hukumar Kasuwancin Cocoa Ghana.  Pomary tsohuwar 'yar majalisa ce ta farko a jamhuriya ta huɗu ta Ghana daga watan Janairu 1993 zuwa watan Janairu 1997, 'yar kasuwa ce. 

 Siyasa 
Pomary ta tsunduma cikin harkokin siyasa a lokacin juyin-juya hali a Ghana, kuma ta kasance wani ɓangare na majalisar wakilai da ta tsara kundin tsarin mulkin Ghana na 1992. Kazalika mamba a kungiyar mata ta 31 ga watan Disamba a Ghana. A shekarar 1991, a lokacin zaɓen fidda gwani na jam'iyyar National Democratic Congress, ta yi nasara a kan maza biyu masu adawa da su wakilci mazaɓar Hohoe ta Arewa. An fara zaɓen Pomary ne a lokacin zaɓen 'yan majalisar dokokin Ghana a shekarar 1992 kan tikitin jam'iyyar National Democratic Congress, Ta yi aiki na wa'adi ɗaya a majalisa.   Ta rasa kujerar ne a babban zaɓen ƙasar Ghana na shekarar 1996 a hannun Nathaniel Kwadzo Aduadjoe wanda ya lashe zaɓen jam'iyyar National Democratic Congress da kuri'u 39,008 wanda ya samu kashi 62.80% na kaso 62.80% bayan da ta doke Stanley Tsaku Harker na jam'iyyar People's National Convention (PNC) wanda ya samu kuri'u 4,264 na kashi 6;90. Anthony Akoto-Ampaw na jam'iyyar Convention People's Party (CPP) wanda ya samu kuri'u 3,740 wanda ke da kashi 6.00% na kaso 6.00 da Ray Kakrabah-Quarshie na New Patriotic Party (NPP) wanda ya samu kuri'u 2,752 wanda ya nuna kashi 4.40% na kason.    

A shekarar 2019, tsohon shugaban ƙasar Jerry John Rawlings ya baiwa madam Pomary sabuwar mota, ta nuna godiyarta ga tsohon shugaban ƙasar bisa goyon bayan da ya nuna mata, inda ta bayyana cewa wannan karimcin ya cika ta. Tsohon shugaban ƙasar ya ce : << Jajircewar Madam Pomary da sadaukar da kai ga jama'arta abin yabawa ne kwarai da gaske kuma ta bayyana fatan mutanen da suka sadaukar da rayuwarsu don amfanin al'ummarsu da ƙasarsu za su gane da nasu domin karfafawa wasu >>. 

 Rayuwa ta sirri 
Ita Kirista ce. 

 Manazarta 

Rukuni:Rayayyun mutane
Rukuni:Haihuwan 1940